

ANEXĂ la Proiectul de hotărâre privind completarea Regulamentului de Organizare și Funcționare aferent aparatului de specialitate al primarului comunei Belciugatele, județ Călărași


REGULAMENT DE ORGANIZARE SI FUNCTIONARE 
AL APARATULUI DE SPECIALITATE AL PRIMARULUI COMUNEI BELCIUGATELE  


CAPITOLUL V – ATRIBUŢII, COMPETENŢE, RESPONSABILI

COMPARTIMENTE ÎN SUBORDINEA VICEPRIMARULUI: 
1.  Compartiment Deservire Microbuz Școlar: 1 post contractual de execuție
1.1 Scopul principal al utilizării mijloacelor de transport școlar, este transportul dus-întors al preșcolarilor si elevilor, între localitatea de domiciliu a acestora si unitatea de învățământ în care își desfășoară cursurile. Transportul cu microbuzul, dus-întors al preșcolarilor si elevilor căre Școala nr. 1 Belciugatele, în care își desfășoare cursurile, este gratuit. 
1.2 Alte scopuri de utilizare pentru activități specific educaționale sunt:
- transportul elevilor cu ocazia manifestărilor culturale și competițiilor sportive prevăzute în calendarele de activități ale Ministerului Educației;
- transportul elevilor cu ocazia parteneriatelor școlare bilaterale județene, naționale;
- transportul elevilor cu ocazia realizării unor activități din proiectele educaționale școlare, precum și extrașcolare (proiecte și programe educative, concursuri, festivaluri, schimburi culturale, dezbateri, sesiuni de formare, simpozioane, vizite de studiu). în care școala este implicată;
- transportul elevilor cu însoțitori legali la manifestări cultural-artistice organizate de centre culturale, unități administrativ-teritoriale sau alte instituții, în scopul promovării și păstrării tradițiilor locale, pe baza unei invitații oficiale. 
1.3 Pentru folosirea mijlocului de transport școlar in scopurile prevăzute mai sus este nevoie de avizul conform al Primarului Comunei Belciugatele, aviz care se obține in urma întocmirii de către directorul unități de învățământ/ a coordonatorului grupului( profesorul delegat) a unui memoriu justificativ in acest sens. 
1.4 Cheltuielile implicate cu folosirea mijlocului de transport școlar in scopurile prevăzute la pct. 1.2 cad in sarcina unității de învățământ si trebuie prevăzute ca atare in bugetul unității școlare. 
a) Utilizarea microbuzelor școlare pentru transportul preșcolarilor si elevilor dus- întors intre localitatea de domiciliu a acestora si unitatea de învățământ in care își desfășoare cursurile este permisa doar daca acestea îndeplinesc toate condițiile legale (se afla in stare tehnica corespunzătoare, sunt dotate conform legislației in vigoare, unitatea poseda certificat de transport in cont propriu pentru microbuzul respectiv, sunt achitate taxele de drum si asigurarea RCA. 
b) Cheltuielile implicate de îndeplinirea condițiilor prevăzute la aliniatul a) cad in sarcina consiliilor locale si trebuie prevăzute ca atare in bugetul local.
1.5 Cadrul didactic/coordonatorul de grup va întocmi o fișă de însoțire a transportului pentru fiecare traseu când transportul se va face pentru situațiile prevăzute anterior. Tuturor persoanelor li se va face un scurt instructaj privind comportamentul în microbuz pe perioada deplasării. Instructajul este făcut sub semnătură, de către cadrul didactic însoțitor/coordonatorul de grup. 
1.6.Pentru mijloacele de transport școlar conducerea unității de învățământ este cea care stabilește orarul de funcționare, traseul, numărul de elevi transportați într-o cursa si numărul de curse efectuate zilnic, pana la data de 30 septembrie a anului școlar curent. 
 1.7 La stabilirea orarului de funcționare se vor avea in vedere: 
1. orele de începere ale cursurilor
2. timpul necesar parcurgerii traseelor. 
3. starea drumurilor
4. condițiile meteo in funcție de anotimp
5. numărul de curse efectuat de respectivul mijloc de transport 
6. orice alt factor care poate influenta orarul de funcționare. in cazuri bine justificate se solicita printr-un memoriu justificativ aprobarea inspectorului școlar general pentru decalarea orelor de începere a cursurilor. 
1.8 a) Traseul cu stațiile de îmbarcare si debarcare ale preșcolarilor si elevilor va fi discutat in Consiliul de Administrație al Școlii nr. 1 Belciugatele si propus spre aprobare Consiliului Local al Comunei Belciugatele.
b) Stațiile de îmbarcare-debarcare precum si orele de îmbarcare-debarcare vor fi trecute obligatoriu in foaia de parcurs a conducătorului (dus si întors). 
c) îmbarcarea — debarcarea preșcolarilor si elevilor se va realiza doar in stațiile special stabilite in acest sens. Pentru îmbarcarea— debarcarea preșcolarilor si elevilor in alte locuri decât cele stabilite si pentru orice eventual incident petrecut cu această ocazie, va fi răspunzător direct conducătorul auto si persoana care decide acest lucru. 
d) in cazul transportului școlarilor mici, aceștia vor fi obligatoriu însoțiți pe întreaga durata a deplasării de către un cadru didactic numit prin decizie a directorului in acest sens. Se recomanda asigurarea prezenței unui cadru didactic pe întreaga durata a deplasării indiferent de vârsta elevilor, in scopul supravegherii acestora si asigurării condițiilor de securitate. 
Numărul de curse efectuate zilnic se face cu consultarea si cu avizul Consiliului Local al Comunei Belciugatele, ținând cont de numărul total al elevilor ce trebuie transportați. 
1.9 a) Microbuzul școlar nu poate efectua transport public de persoane la terțe persoane sau unități.
b) Se interzice cu desăvârșire transportul simultan al elevilor si al altor persoane care nu sunt angajați ai unității/unităților de învățământ/ administrației publice locale deservite de microbuzul școlar. 
c) Răspunderea disciplinara pentru încălcarea prevederilor acestui articol aparține conducătorului mijlocului de transport si poate conduce in funcție de repetabilitate si gravitate pana la desfacerea contractului de munca. 
2.0 Responsabilitatea privind eliberarea foilor de parcurs, semnarea, precum si trimiterea conducătorului auto cu microbuzul școlar pe traseele stabilite o are conducerea Primăriei Comunei Belciugatele, deținătoare a microbuzului, respectând-se cu strictețe regulamentul de transport persoane intern. 
2.1 Conducătorul auto sau persoanele propuse ca însoțitori au obligația si completeze un tabel nominal cu elevii transportați, la fiecare curs, tabel care va fi vizat ulterior de directorul unității școlare. 
2.2 Conducerea unitatii școlare trebuie si dețină o evidenta clara a persoanelor care însoțesc elevii, intre localitatea de domiciliu a acestora si unitatea de învățământ in care își desfășoară cursurile, pe zile si curse. 
2.3 În cazul activităților precizate la pct. 1.2, persoana care trebuie sa dețină o evidenta clara este coordonatorul de grup sau profesorul delegat. 
2.4 Conducerea Primăriei Belciugatele va stabili locația parcării microbuzului școlar si va lua masuri de securitate a acestuia. 
2.5 Răspunderea pentru integritatea, existența și păstrarea tuturor documentelor menționate mai sus o are conducătorul auto al microbuzului școlar.
    	Sarcini și responsabilități:
· respectă cu strictețe actele normative care reglementează circulația pe drumurile publice; 
· înainte de a pleca în cursă are obligația să verifice starea tehnică a autovehiculului pe care îl con duce; 
· efectuează îngrijirea zilnică a autovehiculului; 
· nu pleacă în cursă dacă se constată defecțiuni/nereguli ale autovehiculului și anunță imediat managerul de transport persoane din cadrul Primăria comunei Belciugatele, pentru a remedia defecțiunile; 
· preia foaia de parcurs pentru ziua respectivă și predă foaia din ziua precedentă, completată la toate rubricile (după cum indică formularul), diagrame, bonuri de transport, bonuri de combustibil sau cârduri, după caz; 
· nu circulă fără ca aparatul tahograf/control de înregistrare a numărului de kilometri parcurși să fie în funcțiune; 
· menține starea tehnică corespunzătoare a autovehiculului avut în primire; 
Conducătorului auto i se interzice:
· să circule cu viteză;
· să fumeze;
· să utilizeze aparate video și audio;
· să iasă din mijlocul de transport atât timp cât nu s-a finalizat îmbarcarea/debarcarea;
· să folosească telefonul mobil fără accesorii speciale;
· să transporte marfa, orice bagaje sau echipamente altele decât bagajele elevilor;
· să schimbe traseul aprobat;
· să admită prezența în interiorul microbuzului a substanțelor explozive, urât mirositoare, 
· inflamabile, alte materiale sau obiecte care prin formă sau dimensiune pot murdări pasagerii sau mașina ori alte mărfuri interzise la transport public de călători: 
· să părăsească mijlocul de transport în cazul în care sunt călători, cu excepția cazului în care acest lucru este absolut necesar și doar cu condiția că a luat toate măsurile necesare pentru a evita mișcarea necontrolată a acestuia de către pasageri sau utilizarea lui de către pasageri; 
· să frâneze brusc, doar în caz de necesitate și pentru a evita un pericol iminent. 
2.6 Atribuții postului :
· Deserveşte microbuzul şcolar;
· Asigură transportul elevilor de la domiciliu către unitățile școlare, iar la terminarea cursurilor de la unitațile școlare către domiciliu;
· Asigurarea respectării reglementărilor în vigoare privind transporturile rutiere; 
· Atât la plecarea în cursă cât și la sosire, verifică starea tehnică a autovehiculului. Nu va pleca în cursă dacă constată defecțiuni/nereguli – anunță șeful ierarhic superior pentru remedierea acestora.
· Asigurarea unei stări tehnice a vehiculelor corespunzătoare, conform reglementărilor în vigoare; 
· Asigurarea documentelor prevăzute de reglementările în vigoare la efectuarea operaţiunilor de transport rutier; 
· Pastreaza certificatul de inmatriculare, licenta de executie si copia licentei de transport, precum si actele masinii in conditii corespunzatoare, le prezinta la cerere organelor de control; 
· Pune la dispoziţia organelor de control a tuturor documentelor care atestă dreptul şi modalitatea de efectuare a operaţiunilor de transport rutier, precum şi a oricăror alte documente sau evidenţe solicitate în legătură cu activitatea de transport rutier 
· La sosirea din cursă predă, direct persoanei desemnate, Foaia de Parcurs completată corespunzător.
· Evidenţa documentelor de transport; 
· Întocmirea rapoartelor cu privire la accidentele, incidentele sau infracţiunile constatate în timpul operaţiunilor de transport rutier; 
· Nu va conduce autovehiculul obosit sau sub influenta alcoolului, drogurilor, medicamentelor, etc., care reduc capacitatea de conducere; 
· Șoferul va respecta cu strictete intinerariul si instructiunile primite de la seful ierarhic superior; 
· Pe perioada vacanței îndeplinește alte atribuții date prin dispoziția primarului.
2.7 a) Cheltuielile cu utilizarea si întreținerea microbuzelor de transport școlar se estimează luând in considerare: 
· numărul rutelor zilnice si rutele aprobate; - starea tehnica a microbuzului;
· taxele legale obligatorii;
· costurile reviziilor periodice obligatorii; 
· costurile controalelor medicale obligatorii ale conducătorului auto
b) Cheltuielile suportate de către Primăria Comunei Belciugatele pe componenta microbuz școlar sunt: 
· cheltuieli de întreținere si asigurări auto
· cheltuieli pentru obținerea autorizațiilor si licențelor de transport persoane
· cheltuieli pentru asigurarea de combustibil
· cheltuieli pentru alte autorizații necesare bunei funcționări a microbuzului
· cheltuieli pentru salarizarea conducătorului auto
· cheltuieli privind parcarea si securitatea microbuzului școlar pe perioada parcării 
c) Toate aceste cheltuieli vor fi incluse in proiectul de buget prezentat Consiliului Local la începutul fiecărui an financiar (sau cu ocazia eventualelor rectificări de buget). 
2.8 După aprobarea bugetului de către Consiliul Local, execuția bugetului revine Primăriei Comunei Belciugatele. 
2.9 Nu se vor percepe sub nicio forma taxe de la elevi sau de la unitățile școlare arondate pentru transportul elevilor din localitatea de domiciliu la școală si de la scoală in localitatea de domiciliu. 

